"Käerobot on näide sellest, kuidas tänapäeva meditsiinis aitab tehnoloogia saavutada paremaid ravitulemusi," lausus Tallinna Lastehaigla juhatuse esimees Katrin Luts. "Meile teeb suurt rõõmu, et saame oma haigla patsientidele edaspidi sellist kaasaegset teraapiavõimalust pakkuda. Uus seade hakkab meie majas kindlasti rohket kasutust leidma."
#000001
Tallinna Lastehaiglas tutvustati täna innovaatilist seadet – Armeo Spring käerobotit, mida hakatakse ennekõike kasutama neuroloogiliste haigustega patsientide taastusravis. Käerobot on mõeldud kasutamiseks lastele, kellel on ühe kehapoole halvatus või kes ei saa neuroloogiliste häirete tõttu oma käsi tavapärasel viisil liigutada. Robotitest saavad abi ka seljaaju ja peatraumajärgsete luuliste haigustega lapsed.
#000002
Lastele mõeldud robotid on Eestis unikaalsed
#000003
Taastusraviks mõeldud käerobotid on unikaalsed ja Eestis selliseid rohkem pole. Läbi käerobotite muutub taastusravi laste jaoks huvitamaks ning motiveerib neid läbi mängude pingutama. “Mängu käigus peab laps midagi korjama, liigutama või joonistama. Sellised põnevad tegevused muudavad raviprotsessi nii lapse kui füsioterapeutide jaoks huvitavamaks,” rääkis füsioterapeut Anna Dudkina.
#000004
Liikumisrobotid muudavad protsessi füsioterapeutide jaoks ka lihtsamaks. “Näiteks kui teha kätevenitusi, siis mõningal juhul ei saagi ma ise lapse kätt piisavalt liigutada ja venitada, aga käeroboti abil saame saavutada asendi, mida ilma robotita ei saa,” selgitas Dudkina. “Kindlasti õpime ka meie roboti kasutamise käigus midagi uut ja põnevat.”
#000005
Lisaks annab robot tema kinnitusel tagasisidet selle kohta, kui palju aktiivsust on laste kätes ning kui palju on teda robot aidanud. Dudkina sõnul aitab robot teha ka vajalikku analüüsi ja hindamist, mis võimaldab taastumisprotsessi paremini jälgida. Seade vähendab patsiendi käeraskust ja toetab seda ergonoomiliselt.
#000006
Käerobot on mõeldud patsientidele, kellel esinevad peamiselt neuroloogilistest haigustest põhjustatud ülajäsemete vaevused ning ka erinevate traumade tõttu teraapiat vajavatele patsientidele. Kaht erinevas suuruses käerobotit on võimalik seadistada vastavalt patsiendi käe suurusele, funktsioonile ja võimekusele ning need sobivad kasutamiseks lastele vanuses 5-18 aastat.
#000007
Üks teraapiaseanss kestab olenevalt lapsest umbes 30-45 minutit. Neuroloogilise kahjustusega patsiendid võivad teraapiat vajada aastaid, et taastada ja säilitada käe funktsiooni. Traumajärgsete ja kergema funktsioonilangusega patsientide teraapia kestab mõnest nädalast paari kuuni.Üheksa aastat tagasi koostöös Toetusfondiga samuti annetajate toel soetatud ja käerobotiga samal printsiibil toimiv kõnnirobot on haiglas siiamaani igapäevaselt kasutuses ning on füsioterapeudi sõnul töös lausa seitse tundi järjest. Robot kõnnib koos lapsega ning füsioterapeudid saavad tagasisidet, et jälgida, kui palju on lapse liikumine ja enda aktiivsus kõndides muutunud.
#000008
Robotid jõudsid haiglasse annetajate toel
#000009
Šveitsi ettevõttes Hocoma toodetud käeroboti tõi lastehaiglasse Fysioline Eesti. “Käerobotid “Armeo Spring on maailma mastaabis üsna levinud, seadmeid on erinevates riikides kasutusel ligikaudu 900. Eestis on käeroboti täiskasvanute mudel olemas kahes haiglas, kuid esimene laste versioon on nüüdsest Tallinna Lastehaiglas,” rääkis Fysioline Eesti võtmeklientide müügijuht Hannela Metsma.
#000010
“Kõrgtehnoloogiliste taastusraviseadmete kasutamine näitab haigla innovaatilisust ning on kindlasti eeskujuks teistele Eesti haiglatele. Seadmeid on maailmas palju uuritud ning nendega teadustöid tehtud. Armeo Spring seadmed täiustavad juba haiglas olemasolevat tehnoloogiat nagu Lokomat kõnnirobot,” lisas Metsma.
#000011
Käerobot, mille maksumus on 120 000 eurot, soetati Tallinna Lastehaiglale heade annetajate toel, varem sellist seadet lastehaiglas ei olnud. Annetuste kogumist käeroboti soetamiseks alustati koos Toetusfondiga juba 2018. Tallinna Lastehaigla Toetusfondi juhataja Inna Krameri sõnul on sellega saavutatud suur eesmärk.
#000012
“Toetusfond on läbi aastate aidanud haiglale osta mitmeid innovaatilisi ja väga vajalikke meditsiiniaparaate, mis muudavad väikeste patsientide diagnostika ja ravi kaasaegsemaks ja efektiivsemaks. Soovime südamest tänada kõiki häid toetajaid, kes ka seekord kallihinnalise seadme ostuks oma õla alla panid!” tänas Kramer kõiki koostööpartnereid.
#000013
Tallinna Lastehaigla Toetusfondi toetavad tuhanded eraisikud ja sajad ettevõtted. Käeroboti projektis olid fondi koostööpartnerid Selver koos oma partneritega – Kalev, Tartu Mill, Haage vesi ja Mayeri, kelle korraldatud iga-aastase heategevuskampaania “Koos on kergem” tulemusel kogunes käeroboti ostuks 56 000 eurot.
#000014
McDonald’s, toetas projekti kampaania “McHappy Day” raames ning annetas 30 518 eurot.
#000015
Olerex viis kahel aastal järjest läbi kampaania “Ulata abikäsi”, mille tulemusel kogunes käeroboti ostuks 15 000 eurot.
#000016
Kommentaar on lisatud ja modereerimisele saadetud!
#000017
NB! Kommentaarid on avaldatud lugejate poolt. Kommentaare ei toimetata. Nende sisu ei pruugi ühtida toimetuse seisukohtadega. Kui märkad sobimatut postitust, teavita sellest moderaatoreid vajutades linki “Sobimatu”!
#000018
Pealinna kommentaarikeskus on tehniline vahend, mis võimaldab kasutajatel avaldada oma kommentaare. Pealinn ei toimeta kommentaare. Kommentaari autor vastutab kommentaari sisu ning avaldamise eest. Tasub teadvustada, et Eesti kohtupraktikas on lahendeid, mille kohaselt kommentaari autor on saanud kommentaari sisu eest karistada.
#000020
2. Mis on halvad kommentaarid?
#000021
avaldab isiklikku arvamust koos põhjendusega
arvustab inimeste mõtteid, mitte isikuid endid
kommenteerib artikli tugevaid ja nõrku külgi
austab kommentaaride kirjutajaid ja lugejaid
#000026
Haabersti päevakeskuses saab doonoripäeval verd loovutada
#000028
Vähi sõeluuringutele kutsutakse tänavu ligi 200 000 naist ja meest
#000029
Nädala jooksul lisandus 599 gripiviiruse ja 1169 COVID-19 juhtu (1)
#000030
Peaasi.ee avab Tallinnas ja Tartus vaimse tervise kohvikud, kus saab jagada oma vaimse tervise muresid ja nõu küsida
#000031
Tippkokad õpetavad koolides keskkonnasäästlikku toiduvalmistamist
#000032
Pelgulinna sünnitusmaja saab kauaoodatud simulatsioonibeebi enneaegsete laste ravi parandamiseks
#000033
Narkosurmad kasvasid möödunud aastal hüppeliselt, elu kaotanud inimeste keskmine vanus on 38
#000034
Kergemate tervisemuredega on nõu võimalik küsida ka perearsti nõuandetelefonilt
#000035
Terviseamet: emakakaelavähki on võimalik vaktsiiniga ennetada
#000036
Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise põhimõtted 2023. aastal Tallinna linnameedias ja Tallinna linnameedia hea tavaTelli "Pealinna" paberlehtTallinn määras valimisjaoskondade asukohad Riigikogu valimisteks
#000037